रायपुर. दरभा में पिछले शनिवार को कांग्रेसी काफिले पर हमले के बाद सबसे पहले घटनास्थल पर पहुंचने वाला रहस्यमयी युवक कौन था? नक्सली जीरम घाटी में मौत का तांडव करने के बाद जैसे ही वहां हटे, दो-तीन मिनट के भीतर वह मोटरसाइकिल से वहां पहुंचा। उसके पास अत्याधुनिक डिजिटल कैमरा था। उसने सबके फोटो लिए। महेंद्र कर्मा के शव की तस्वीरें उसने कई एंगल से ली। कुछ मिनट में काम निपटाने के बाद वह जीरम घाटी की ओर चला गया।
दरभा घाटी में अंधाधुंध गोलीबारी के बाद जितने कांग्रेसी और पुलिस वाले बच गए थे, वे सभी रोड पर औंधे मुंह लेटे थे। नक्सलियों ने जाते समय उन्हें एक कतार में पेट के बल लेटने को कहा था। कांग्रेसी और बचे खुचे पुलिस के जवान और ड्राइवर उनकी बात मानकर लेटे थे। उन्हें गए हुए एक-दो मिनट ही गुजरा था कि मोटरसाइकिल सवार आया। बाइक की आवाज सुनकर जमीन पर लेटे सभी का ध्यान उसकी ओर गया। उसने बाइक रोड के किनारे खड़ी की। कंधे पर लटके बैग से कैमरा निकाला और फोटो खींचने लगा। जमीन पर लेट सभी लोगों की तस्वीर लेने के बाद वह सीधे पूर्व मंत्री महेंद्र कर्मा के शव के पास पहुंचा। उसने कई तस्वीरें खींची। इतना काम करने के बाद वह सीधे अपनी बाइक की ओर गया और गाड़ी स्टार्ट कर जीरम घाटी की ओर चला गया उसके बाद वह बाइक सवार किसी को नजर नहीं आया।
पूछा तो बताया-प्रेस फोटोग्राफर
फोटोग्राफर बनकर आया वह रहस्यमयी बाइक सवार जब जाने लगा तब कांग्रेसी नेता चौलेश्वर चंद्राकर ने उससे पूछा कि आप कौन है। जाते-जाते वह पलटा और उसने कहा - प्रेस फोटो ग्राफर। इतना कहने के बाद वह एक पल के लिए भी नहीं ठहरा। कांग्रेसी नेता उस समय इस स्थिति में नहीं थे कि उसकी बाइक का नंबर देख पाते। वैसे भी उसने अपनी गाड़ी ऐसी जगह खड़ी की थी कि किसी को ठीक से नजर नहीं आ रही थी। कांग्रेसियों और वहां मौजूद बाकी लोगों ने केवल उसकी गाड़ी की आवाज सुनी। उसी से अनुमान लगाया कि वह बाइक पर आया था।
हुलिए से राज्य के बाहर का लग रहा था
कांग्रेसी नेताओं के बयान में उस अज्ञात बाइक सवार का जिक्र आने के बाद उसके बारे में पड़ताल शुरू कर दी गई है। ऐसा अनुमान है कि वह नक्सलियों का फोटोग्राफर था। जिन कांग्रेसी नेताओं ने उसे देखा उनके मुताबिक उसका रंग गहरा काला था। उसने केवल इतना ही कहा था कि मैं प्रेस फोटोग्राफर हूं। इस वजह से उसकी बातों यह समझ नहीं आया कि वह कौन सी भाषा बोलने वाला था। हालांकि उसके चेहरे को देखने वालों के मुताबिक वह छत्तीसगढ़ का नहीं लग रहा था।
आगे पढ़ें- सीटी, ढोल और तुड़े की आवाज सुनकर नक्सली हो जाते हैं सतर्क
संबंधित समाचार
2 जून के प्रमुख समाचार
hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva